खाटू श्याम धाम की पदयात्राएं जयकारे के साथ रवाना
भैंसावा|हरसोली गांवके रघुनाथ मंदिर से श्रीश्याम मित्र मण्डल के बैनर तले खाटूश्याम जी की वार्षिक पदयात्रा मंगलवार को सवेरे 9 बजे रवाना हुई। पदयात्रा संयोजक राज सोनी ने बताया कि पदयात्रा के दौरान श्याम दरबार की मनमोहक झांकी सजाई गई। सैकड़ों पदयात्री नाचते गाते रवाना हुए।
किशनगढ़रेनवाल| बाबाश्याम के जयकारे लगाते श्याम भक्त भजनों पर नाचते, गुलाल उड़ाते हुए गुजरे। श्याम भक्तों के लिए जगह-जगह नाश्ता, चाय पानी, फल रात्रि विश्राम की जगह-जगह व्यवस्था की गई। बस स्टैंड के नजदीक श्याम भक्तों के लिए बड़े स्तर पर चाय नाश्ते की व्यवस्था की गई है।
हिंगोनिया|काबरियाबालाजी से श्रीश्याम मित्र मंडल पचकोडिया की 17वीं पदयात्रा मंगलवार को गाजे-बाजे के साथ रवाना हुई। डा. महेश शर्मा ने बताया कि बुधवार शाम पदयात्रा खाटूश्याम धाम पहुंचेगी।
जालसू. कस्बे से मंगलवार को श्याम मित्र मण्डल के तत्वावधान में सीताराम मंदिर से श्याम प्रभू की झांकी सजाकर खाटूधाम के लिए 17वीं पदयात्रा रवाना हुई। ग्राम रघुनाथपुरा से मंगलवार को सवेरे ध्वज पूजन के साथ 10वीं पदयात्रा रवाना हुई। इसी प्रकार ग्राम जयसिंहपुरा शेखावतान से चतुर्थ पदयात्रा खाटूधाम के लिए रवाना हुई। ग्राम गुढ़ासुर्जन, बरना सहित आस पास के गावों से भी खाटूधाम के लिए पदयात्राएं रवाना हुई।
बाघावास|कस्बेके पास डूंगरी खुर्द गांव के खटीक मोहल्ले के शिव मंदिर से मंगलवार को श्याम बाबा की पदयात्रा रवाना हुई। झांकी सजाकर गांव में नगर परिक्रमा कराई गई आरती उतारी गई। हजारों भक्तजन जयकारे के साथ नाचते गाते रवाना हुए।
कोटखावदाग्रामीण| ओघड़बालाजी मंदिर से श्रीश्याम परिवार सेवा समिति के तत्वावधान में खाटू नगरी के लिए बाबा श्याम की द्वितीय डाक ध्वज यात्रा रवाना हुई। यात्रा मंदिर से ध्वज पूजन के साथ नाचते गाते रवाना हुई। ग्रामीणों ने यात्रियों का पुष्प वर्षा कर स्वागत किया। यात्रा कस्बे के मुख्य मार्गों से होते हुए नन्द बगीची आश्रम छोटाबास पहुंची। जहां से एक सौ एक यात्री भक्तों के साथ खाटू धाम के लिए रवाना हुए।
िकशनगढ़-रेनवाल. शहरसे नाचते गाते गुजरते खाटुश्यामजी के लिए पदयात्री।
hin_Deva hin_Deva hin_Deva awa_Deva hin_Deva awa_Deva hin_Deva hin_Deva